Gåte

**Gåte**, նորվեգական ֆոլկ ռոք խումբ, ստեղծվել է 1999 թվականին՝ Թրյոնդելագում։ Խումբը համատեղում է ավանդական նորվեգական ժողովրդական երաժշտությունը և պրոգրեսիվ ռոքը:

2024 թվականին նրանք հաղթել են Melodi Grand Prix-ում «Ulveham» երգով և ներկայացրել Նորվեգիան Մալմյոյում տեղի ունեցած Եվրատեսիլ 2024 երգի մրցույթում՝ զբաղեցնելով 25-րդ հորիզոնականը։

## Խմբի պատմություն
### Վաղ տարիներ
Խմբի պատմությունը սկսվում է 1999 թվականի գարնանը, երբ այն ժամանակ 13-ամյա վոկալիստ Գունհիլդ Սունդլին և նրա ավագ եղբայրը՝ Սվեյնունգը, աշխատել են Թրոնհեյմի Veita Scene համերգասրահում: Համատեղ փորձերի արդյունքում նրանք սկսել են համագործակցել Մագնուս Բուրմարկի, Հալվոր Հոմի և Մարտին Լանգլիի հետ։ Այդ նույն թվականին Գերմունդ Լանդրոն միացել է խմբին, և 2000 թվականին նրանք թողարկել են իրենց դեբյուտային համանուն EP-ը հինգ երգերով, ներառյալ «Byssan Lull» օրորոցայինը և «Eg veit ihimmelrik ei borg» երգը։

### 2002-2005 թվականներ
Հաջորդ տարի խումբը պայմանագիր է կնքել Warner Music-ի հետ։ 2002 թվականի մարտին թողարկվել է «Gåte EP»-ը, որը զբաղեցրել է երկրորդ հորիզոնականը նորվեգական սինգլների հիթ-շքերթում։ Նույն տարի նրանք ելույթ են ունեցել Քրիստիանսանդում կայացած by:Larm փառատոնում, իսկ սեպտեմբերին թողարկվել է նրանց դեբյուտային «Yygri» ալբոմը։ Ալբոմը վաճառվել է 40 000 օրինակով և արժանացել Spellemannprisen մրցանակին՝ «Տարվա նորեկ» անվանակարգում։ Նրանք նաև առաջադրվել են Alarmprisen 2003 մրցանակի «Լավագույն ռոք ալբոմ» անվանակարգում և նույն տարի արժանացել Prøysenprisen մրցանակին։

Հաջորդ ալբոմի համար՝ Iselilja 2004 թվականին, նրանք առաջադրվել են Spellemannprisen 2004 և Alarmprisen 2005 մրցանակների ռոք անվանակարգում։ 2005 թվականին առաջադրվել են Alarmprisen մրցանակին «Տարվա կենդանի կատարող» անվանակարգում: Խումբը բաժանվել է 2005 թվականին և իր վերջին համերգը եղել է դեկտեմբերի 31-ին Սետեսդալում։

### 2005-2017 թվականներ
Չնայած փլուզմանը, խումբը շարունակել է համերգներ տալ։ 2006 թվականի ապրիլի 3-ին խումբը թողարկել է կենդանի ալբոմ՝ «Liva» վերանգրով, որը ներառել է խմբի նախավերջին համերգի ձայնագրությունները, ինչը տեղի է ունեցել Օսլոյի Ռոքֆելլեր սրահում 2005 թվականի դեկտեմբերի 30-ին։ Ալբոմում ներառված է եղել նաև նախկինում չթողարկված «Venelite» երգը։ Ավելի ուշ այդ տարի թողարկվել է Liva DVD-ն, որը պարունակում է նույն համերգի ձայնագրությունները: Սկավառակը ներառել է բոնուսային նյութ, այդ թվում՝ 2003 թվականին Ռոսկիլդի փառատոնի համերգից։ Այս և մի շարք այլ համերգների ժամանակ համատեղ ելույթ է ունեցել ժողովրդական երաժիշտ Կնուտ Բուենը։ Նա գրել է «Kjærleik» երգի խոսքերն ու մեղեդին, որը ներառվել է «Iselilja» ալբոմում։

2009 թվականի հոկտեմբերի 24-ին խումբը մասնակցել են UKA մշակութային փառատոնին Տրոնհեյմում՝ Դյոդենս Դալ հովտում։ Ենթադրվում էր, որ այն պետք է լիներ մեկանգամյա շոու, բայց խումբը շարունակել է կարճ ամառային շրջագայությունը։ Շրջագայությունների շարքն ավարտվել է 2010 թվականի օգոստոսի 20-ին Օսլոյում, որը խմբի աշխատանքի ժամանակավոր դադարի սկիզբն էր։

### Վերադարձ և նոր երաժշտություն (2017-2023)
2017 թվականին նրանք վերադարձել են՝ մասամբ հին և մասամբ նոր կազմով՝ Գունհիլդ Սունդլին, Սվեյնունգ Սունդլին և Մագնուս Բերմարկը սկզբնական դերասանական կազմից, իսկ խմբի երկու նոր անդամները եղել են՝ Ջոն Իվեն Շերերը և Մաթս Պաուլսենը, համապատասխանաբար, հարվածային գործիքների և բասերի վրա։

2017 թվականի նոյեմբերին վերամիավորվելուց հետո խումբը թողարկել է չորս երգից բաղկացած EP Attersyn-ը։ Երկու թրեքները հիմնված են միջնադարյան բալլադների վրա, իսկ երկուսը՝ նոր գրված։ 2018 թվականի նոյեմբերին խումբը թողարկել է իր երրորդ ստուդիական ալբոմ՝ «Svevn»-ը։

### Նոր շրջագայություն, Melodi Grand Prix 2024 և Եվրատեսիլ 2024 (2023-2024 թվականներ)
2023 թվականի աշնանը նրանք հյուրախաղերով մեկնել են Նորվեգիայի և Դանիայի մի քանի քաղաքներ՝ իրենց առաջիկա ալբոմի նյութերով։ Շրջագայությունը դարձել է ամենամեծը խմբի պատմության մեջ։ 2024 թվականի հունվարին NRK-ն հայտարարել է, որ խումբը Melodi Grand Prix 2024-ի մասնակիցների թվում է։ Խումբը մրցույթին մասնակցել է «Ulveham» երգով: Խումբը հաղթել է մրցույթում։ և այդպիսով իրավունք ստացել նեկայացրել Նորվեգիան Մալմյոյում կայացած Եվրատեսիլ 2024 երգի մրցույթում։

## Անդամներ
### Ընթացիկ

* Գունհիլդ Սունդլի՝ վոկալիստ
* Մագնուս Բերմարկ՝ կիթառ
* Ջոն Իվեն Շերեր՝ հարվածային գործիքներ, վոկալ (2017-)
* Մատս Պաուլսեն՝ բաս, վոկալ (2017-)
* Ջոն Ստեներսեն՝ ստեղնաշարի տավիղ, ստեղներ, վոկալ (կենդանի, 2023-)

### Նախկին անդամներ
* Հալվոր Հոեմ՝ կիթառ (1999-2001)
* Գյերմունդ Լանդրո՝ բաս կիթառ, վոկալ (2000-2005)
* Քենեթ Կապստադ՝ հարվածային գործիքներ, պերկուսիա (2005)
* Մարտին Լանգլի՝ հարվածային գործիքներ (1999-2005)
* Օլե Յոնաս Սթորլի՝ ստեղնաշարային գործիքներ (2017)
* Կատրին Ֆրեդերիկ՝ բաս, ստեղնաշարային գործիքներ, վոկալ (2017)
* Սվեյնունգ Սունդլի՝ ջութակ, ստեղներ, վոկալ (1999-2023)

## Սկավառակագրություն
### Ալբոմներ

### Մինի ալբոմներ

### Սինգլներ

### Այլ երգեր, որոնք ընդգրկվել են չարթերում

## Ծանոթագրություններ

## Արտաքին հղումներ

Կատեգորիա:1999 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգական ռոք խմբեր
Կատեգորիա:Ռոք խմբեր
Կատեգորիա:Ֆոլք խմբեր